Suomen Musiikintekijät

Suomen Musiikintekijät ry on vuonna 1954 perustettu musiikintekijöiden etujärjestö. Yhdistyksen puheenjohtaja on huhtikuusta 2024 lähtien Pauliina Lerche Hänen edeltäjänsä oli Kaija Kärkinen. Yhdistyksen toiminnanjohtaja on Aku Toivonen.
Yhdistyksen jäseneksi voi liittyä suomalainen tai Suomessa asuva säveltäjä, sanoittaja tai sovittaja, joka hyväksyy yhdistyksen tarkoituksen ja säännöt ja joka toimii ammattimaisesti musiikintekijänä. Yhdistykseen kuuluu yli 1200 jäsentä ja sen toimenkuvaan kuuluvat oikeus- ja sopimusneuvonta, edunvalvonta sekä monipuoliset jäsenpalvelut. Järjestö ottaa aktiivisesti osaa yleiseen kulttuuripoliittiseen toimintaan ja tekijänoikeuteen liittyviin asioihin. Suomen Musiikintekijät on Teoston suurin jäsenjärjestö. Muut jäsenjärjestöt ovat Suomen Säveltäjät sekä Suomen Musiikkikustantajat.
Suomen Musiikintekijät julkaisee "Musiikintekijä"-jäsenlehteään (ent. Selvis) ja on perustanut Malmstén-säätiön, joka jakaa apurahoja luovan kotimaisen säveltaiteen edistämiseksi. Lisäksi se myöntää vuosittain "Pro Musiikintekijä" -tunnustuksen (ent. Prix Elvis), joka jaetaan vuosittain henkilölle tai taholle, joka on edistänyt suomalaisen kevyen musiikin asemaa. 
Vuonna yhdistys perusti Musiikintekijöiden rahaston. Rahasto edistää ja tukee suomalaisten musiikintekijöiden toimintaa ja työtä jakamalla stipendejä. Rahastoon siirrettävät varat ovat peräisin Kopioston Suomen Musiikintekijöille vuosittain tilittämistä kevyen musiikin teosten valo- ja digikopiointikorvauksista. Stipendejä haetaan ja myönnetyt stipendit julkaistaan sivulla Klaavi.fi.
Historia.
Yhdistys perustettiin nimellä "Suomen Elokuvasäveltäjät" vuonna 1954, jonka jälkeen se vaihtoi nimekseen "Elokuva- ja Viihdesäveltäjät" (Elvis). Yhdistyksen ensimmäisessä johtokunnassa olivat puheenjohtajana Harry Bergström, varapuheenjohtajana Heikki Aaltoila sekä jäseninä George de Godzinsky, Taneli Kuusisto, Toivo Kärki, Einari Marvia ja Ahti Sonninen. Nimi "Säveltäjät ja Sanoittajat Elvis" oli käytössä vuosina 1979–2017.
Pro Musiikintekijät -kunniamaininta.
Yhdistys jakaa vuosittain Pro Musiikintekijät -kunniamaininnan henkilölle tai taholle, joka on edistänyt suomalaisen kevyen musiikin asemaa. Kunniamaininta ei sisällä rahallista arvoa. Kunniamaininta oli nimeltään Prix Elvis vuoteen 2016 saakka. 
Pro Musiikintekijät -kunniamaininnat
2023 Pikku Kakkonen
2022 Savoy-teatteri
2021 Lastenmusiikki ry
2020 Jyrki Laiho &amp; Validi Karkia -klubi ja Kaisa Rönkkö, Music Finlandin toiminnanjohtaja
2019 Ylen radiotoimittajat Susanna Vainiola, Marko Maunuksela, Tuuli Saksala, Teppo Vapaus ja Miikka Koivisto
2018 UMO Jazz Orchestran taiteellinen tiimi: Jouni Järvelä, Kirmo Lintinen, Mikko Hassinen ja taiteellinen neuvonantaja Kari Heinilä
Prix Elvis -palkinnon saajat
Vuoden kansanmusiikkitekijä -palkinto.
Palkinto, jonka jakaa Suomen Musiikintekijät yhteistyössä Kansanmusiikin ja Kansantanssin Edistämiskeskuksen kanssa. Vuoden kansanmusiikkitekijän valitsee Suomen musiikintekijät ry:n asettama raati. Se jaettiin ensimmäisen kerran Etnogaalassa vuonna 2017. Vuodesta 2020 palkinto on jaettu Folklandia tapahtumassa. 
Vuoden kansanmusiikkitekijä on säveltäjä tai sanoittaja, joka on kohottanut kansanmusiikin tekemisen rimaa monipuolisella ja kunnianhimoisella työskentelyllään. 
Vupden kansanmusiikkitekijä -palkinnon saajat
Suomen musiikintekijöiden raati